Det var noget af en brat opvågning en borger i Støvring fik natten til lørdag. Døren til hans lejlighed blev nemlig sparket ind. Men hvor de fleste nok ville blive en smule rundforvirrende af sådan en opvågning, var manden ikke sen til at sætte efter gerningsmanden, der stak af, da han opdagede lejligheden ikke var tom. Det lykkedes manden at få ringet til politiet, og af den grund fandt ordensmagten hurtigt frem til den 25-årige gerningsmand, der viste sig at være herningenser. Derfor kunne politiet sigte manden for indbrud. Samarbejdsvillig var han dog ikke. For manden modsatte sig passivt anholdelse, og derfor er han nu både sigtet for at modsætte sig anholdelse og for indbrud, fortæller lokalpolitiet i Hobro.

Opsummering:
En borger i Støvring fik døren til sin lejlighed sparket ind natten til lørdag.